Κάθριν Ζέτα-Τζόουνς

Η Κάθριν Ζέτα-Τζόουνς (Catherine Zeta-Jones, 25 Σεπτεμβρίου 1969) είναι Ουαλή ηθοποιός. Ξεκίνησε την καριέρα της στο θέατρο από μικρή ηλικία. Αφού πρωταγωνίστησε σε αρκετές βρετανικές και αμερικανικές τηλεταινίες και έπαιξε μικρούς ρόλους σε ταινίες, εμφανίστηκε στην τηλεοπτική σειρά The Darling Buds of May από το 1991 μέχρι το 1993. Ήρθε στο προσκήνιο με ρόλους σε χολιγουντιανές ταινίες όπως την περιπετειώδη ταινία Η Μάσκα του Ζορό (The Mask of Zorro, 1998) και το θρίλερ Διπλή Παγίδα (Entrapment, 1999). Ο ρόλος που την έκανε να ξεχωρίσει ήταν αυτός στο Traffic (2000), για τον οποίο έλαβε την πρώτη της υποψηφιότητα για Χρυσή Σφαίρα.

Η Ζέτα-Τζόουνς αργότερα πρωταγωνίστησε ως Βίλμα Κέλι στην κινηματογραφική μεταφορά του μιούζικαλ Σικάγο (Chicago, 2002), μια κριτική και εμπορική επιτυχία, για την οποία βραβεύτηκε με Όσκαρ Β' Γυναικείου Ρόλου, BAFTA, Screen Actors Guild Award και έλαβε υποψηφιότητα για Χρυσή Σφαίρα. Αργότερα εμφανίστηκε στη ρομαντική κωμωδία Αβάσταχτη Γοητεία (Intolerable Cruelty, 2003) και στην κωμωδία Η συμμορία των δώδεκα (Ocean's Twelve, 2004). Επίσης πρωταγωνίστησε στη συνέχεια της ταινίας του 1998 Ο Θρύλος του Ζορό (The Legend of Zorro, 2005), στο βιογραφικό ρομαντικό θρίλερ Αψηφώντας το Θάνατο (Death Defying Acts, 2008) και στο ψυχολογικό θρίλερ Παρενέργειες (Side Effects, 2013).

Το 2010 κέρδισε το Τόνυ Καλύτερης Ηθοποιού σε Μιούζικαλ για το ρόλο της ως Ντέζιρι στο A Little Night Music.

Είναι παντρεμένη με τον ηθοποιό Μάικλ Ντάγκλας από το 2000 και έχουν αποκτήσει δυο παιδιά.

Φιλμογραφία
 Έτος Τίτλος Ρόλος Σημειώσεις 1993 Εντιμότατοι Κληρονόμοι(Splitting Heirs)Kitty   1994 The Cinder PathVictoria Chapman  1994  The Return of the Native Eustacia Vye 1995 Catherine the GreatCatherine II 1995  Blue JuiceChloe  1996  The Phantom Sala  1996  Titanic Isabella Paradine  τηλεοπτική μικροσειρά 1998 The Mask of ZorroEléna (De La Vega) Montero 1999 Διπλή Παγίδα(Entrapment)Gin 2000 Traffic Helena Ayala 2003Αβάσταχτη Γοητεία(Intolerable Cruelty)Μέριλιν  2004Η συμμορία των δώδεκαΊζαμπελ Λαχίρι 2005  The Legend of ZorroEléna (De La Vega) Montero 2008Αψηφώντας το Θάνατο(Death Defying Acts) Μαίρη Μακγκάρβι  2009  The Rebound Σάντι   2012  Ροκ για πάντα(Rock of Ages) Πατρίσια Γουίτμορ 2012  Κορώνα γράμματα(Lay the Favorite) Tulip Heimowitz  2012  Playing for Keeps Ντένιζ  2013  Broken City Κάθλιν Χοστέτλερ 2013Παρενέργειες(Side Effects)Δρ. Βικτώρια Σίμπερτ

Παραπομπές

Εξωτερικοί σύνδεσμοι 

 Κάθριν Ζέτα-Τζόουνς στο IMDb

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Νικητές βραβείου Tony
Κατηγορία:Ουαλές ηθοποιοί κινηματογράφου
Κατηγορία:Ουαλές ηθοποιοί τηλεόρασης
Κατηγορία:Ουαλές ηθοποιοί μουσικού θεάτρου